

|  |  |  |  |
| --- | --- | --- | --- |
|  | **Številka:** | |  |
| **Datum:** | | **29. 6. 2016** |
|  |

**ZAPIS 7. REDNE SEJE POSLOVODNEGA ODBORA FVV**

Seja Poslovodnega odbora FVV je bila v sredo, 29. junija 2016, ob 8.30 v senatni sobi FVV.

Prisotni člani: dr. Sotlar, dr. Tičar, dr. Flander, Podlogar, Lesar.

Odsotni: dr. Meško, Lunežnik.

Ostali prisotni: mag. Kržič.

Na seji so bili prisotni 5 člani Poslovodnega odbora FVV. Seja je bila sklepčna.

Predlagan je bil naslednji dnevni red:

1. Pregled zapisnika zadnje redne seje PO
2. Finance: trenutno finančno stanje FVV
3. Finančni in kadrovski načrt FVV za leto 2016
4. Predlog vzdrževalnih del na FVV v poletnem obdobju
5. Cenik storitev knjižnice FVV za študijsko leto 2016/2017
6. Razno

Predlagan dnevni red je bil soglasno sprejet.

**AD 1**

Dekan izr. prof. dr. Andrej Sotlar je na kratko podal pregled vsebine zapisnika zadnje redne seje Poslovodnega odbora FVV z dne 17. 5. 2016. Na zapisnik ni bilo podanih pripomb. Soglasno je bil sprejet sklep:

**SKLEP 1:**

*Člani Poslovodnega odbora FVV potrjujejo vsebino zapisnika redne seje Poslovodnega odbora FVV z dne 17. 5. 2016.*

**AD 2**

**Finance: trenutno finančno stanje FVV**

Vodja računovodstva mag. Nina Kržič je predstavila trenutno finančno stanje na računu FVV UM. Študenti dokaj redno plačujejo obroke za plačilo šolnin, v nasprotnem primeru pa se jim pošiljajo opomini, prav tako pa se jim tudi onemogoči dostop do sistema AIPS. Dolgovi dolžnikov se po enem letu predajo v izvršbo. Po razpravi je bil sprejet sklep:

**SKLEP 2:**

*Člani Poslovodnega odbora so se seznanili s trenutnim finančnim stanjem FVV.*

**AD 3**

**Finančni in kadrovski načrt FVV za leto 2016**

Program dela FVV je bil na seji Poslovodnega odbora FVV obravnavan že v januarju 2016. MIZŠ in UM sta v mesecu juniju določila končno višino financiranja fakultet po uredbi za leto 2016, zato je bilo potrebno narediti popravek finančnega načrta za leto 2016. V primerjavi s podatki iz januarja FVV prejme cca. 10.000 EUR več prihodkov iz uredbe. V primerjavi z letom 2015 pa FVV iz uredbe dobi cca. 30.000 EUR več. Stroški so glede na plan, pripravljen v januarju 2016, ostali nespremenjeni. V kadrovskem načrtu 2016 je bil dodan še en mladi raziskovalec, ki se bo na FVV zaposlil predvidoma s 1. 10. 2016. V načrtu ravnanja s stvarnim premoženjem UM so navedeni podatki o investicijah za gradnjo oz. obnovo za leto 2016. Tako ima FVV za pripravo projektne dokumentacije, pridobitev potrebnih soglasij za gradnjo stavbo FVV planirano porabo sredstev v višini 275.000 EUR.

Razvila se je razprava o stanju postopka urejanja pravno-formalnega statusa stavbe in podpisa pogodbe o prenosu solastninske pravice na nepremičnini. Dogovorjeno je bilo, da dr. Tičar pri ga. Jožici Lozar z MIZŠ preveri, ali je gradivo iz MNZ že šlo v obravnavo na Vlado RS.

Člani PO so soglasno sprejeli sklep:

**SKLEP 3:**

*Poslovodni odbor FVV UM soglasno sprejema predložen finančni in kadrovski načrt ter načrt ravnanja s stvarnim premoženjem Fakultete za varnostne vede UM za leto 2016*.

**AD 4**

**Predlog vzdrževalnih del na FVV v poletnem obdobju**

Vzdrževalec Gregor Bec je pripravil predlog vzdrževalnih in obnovitvenih del, ki bi se izvedla v prostorih FVV UM v poletnem obdobju. Seznam predlaganih del so člani Poslovodnega odbora prejeli v gradivu za sejo. Skupna okvirna vrednost del znaša 10.800 EUR. Soglasno je bil sprejet sklep:

**SKLEP 4:**

*Poslovodni odbor FVV potrjuje predlog obnovitvenih del v okvirni skupni vrednosti 10.800 EUR.*

**AD 5**

**Cenik storitev knjižnice FVV za študijsko leto 2016/2017**

Vodja knjižnice Nataša Knap je pripravila predlog cenika storitev knjižnice za novo študijsko leto. Predlog cenika je pripravljen na podlagi cenika storitev UKM, ki ga je sprejel Upravni odbor UM. Soglasno je bil sprejet sklep:

**SKLEP 5:**

*Poslovodni odbor FVV potrjuje cenik storitev knjižnice FVV UM za študijsko leto 2016/2017.*

**AD 6**

**Razno**

- Rektor UM in predstavniki reprezentativnih sindikatov so sprejeli predhodni dogovor o obsegu sredstev za delovno uspešnost iz naslova prodaje blaga in storitev na trgu za leto 2015. Za FVV je bila določena vrednost v višini 3.470 EUR. Glede na Merila UM za izplačilo dela plače za delovno uspešnost iz naslova prodaje blaga in storitev na trgu se sredstva delijo med strokovne službe ter pedagoške in raziskovalne delavce v razmerju 60:40. Kriterije za delitev sredstev med zaposlenimi določi dekan fakultete. Dekan FVV izr. prof. dr. Andrej Sotlar je člane Poslovodnega odbora vprašal za mnenje, kateri način delitve sredstev bi bil najbolj primeren. Razvila se je razprava glede delitve sredstev. Dogovorjeno je bilo, da se pregleda podatke glede pridobivanja sredstev na trgu in nato dekan določi način delitve sredstev med zaposlene.

- Predlog spremembe Pravilnika o delu na domu in terenskem raziskovalnem delu na FVV UM: podan je bil predlog, da se v pravilnik doda določba, da se v primeru opravljanja terenskega dela delavcu izda potni nalog v obsegu praviloma 8 delovnih ur. Razvila se je razprava o opravljanju terenskega dela in formalnemu urejanju le-tega. Po razpravi je bil soglasno sprejet sklep:

**SKLEP 6:**

*Poslovodni odbor FVV potrjuje predlagane spremembe Pravilnika o delu na domu in terenskem raziskovalnem delu na Fakulteti za varnostne vede Univerze v Mariboru.*

Seja je bila zaključena ob 9.40.

Zapisala:

Anja Lesar

Izr. prof. dr. Andrej Sotlar

DEKAN